Eli Whitney
Eli Whitney var en amerikansk opfinder, kendt for opfindelsen af en maskine til egrenering af bomuld. Whitney uddannedes på Yale College (nu Yale University) og færdiggjorde i 1793 en maskine, som kunne adskille de kortstaplede bomuldsplanter fra deres frø, et arbejde, som hidtil var foregået med hænderne. Maskinen patenteredes i 1794 og fik stor indflydelse på sydstaternes industrielle udvikling. I 1798 startede Whitney storproduktion af skydevåben og byggede en fabrik nær New Haven, Connecticut.